**Osnovna škola Side Košutić**

 **Radoboj**

Klasa: 400-01/24-01/1

Urbroj: 2140-78-24-08

Radoboj, 28. ožujka 2024.

**III. OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA**

 **OSNOVNE ŠKOLE SIDE KOŠUTIĆ RADOBOJ**

**ZA 2023. GODINU**

Odredbama čl. 81. Zakona o proračunu (NN144/21) propisana je obaveza izrade i donošenja polugodišnjeg i godišnjeg izvještaja o izvršenju financijskog plana, a temeljem čl. 86. proračunski korisnik dužan je upravljačkom tijelu u skladu s aktima kojima je uređen rad proračunskog korisnika, izvještaj dostaviti na usvajanje, te ga dostaviti osnivaču.

Na temelju članka 76. stavka 3. i članka 81. stavka 3. Zakona o proračunu ministar financija 24. 07.2023. donio je Pravilnik o polugodišnjem i godišnjem izvještaju o izvršenju proračuna i financijskog plana (NN 85/23).

Temeljem čl. 30. Pravilnika izvještaj o izvršenju financijskog plana sadrži: opći dio, posebni dio, obrazloženje i posebne izvještaje.

Izvještaj o izvršenju pokazuje da li su sredstva utrošena prema financijskom planu.

Ostvarenje/izvršenje za prethodnu i tekuću godinu iskazuje se na razini razreda, skupine, podskupine i odjeljka ekonomske klasifikacije (4. razina), dok se plan iskazuje na razini razreda i skupine ekonomske klasifikacije (2. razina).

Ostvarenje/izvršenje za prethodnu godinu preračunato je u euro prema fiksnom tečaju konverzije 1€=7,53450 kn.

1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**OPĆI DIO - Sažetak**

1. **Sažetak računa prihoda i rashoda**

Iz općeg dijela – sažetka prihoda i rashoda vidljivo je da su u izvještajnom razdoblju ostvareni ukupni prihodi poslovanja u iznosu od 1,027.264,25 €, što iznosi 96% prihoda u odnosu na plan, dok u istom razdoblju ukupni rashodi iznose 1,031.147,74 € – 96% u odnosu na plan.

Rashodi poslovanja iznose 1.021.870,23 €, dok rashodi za nabavu nefinancijske imovine iznose 9.277,51 € - 58% plana.

Razlika rashoda i prihoda – manjak prihoda u obračunskom razdoblju iznosi 3.883,49 €.

1. **Sažetak računa financiranja**

Škola se nije zaduživala tekuće niti prethodnih godina pa u ovoj tabeli nema podataka.

 **C) Preneseni višak ili preneseni manjak**

Preneseni višak iz prethodne godine iznosi 9.908,33 €.

Dio prenesenog viška iskorišten je za pokriće rashoda poslovanja 2023.g. u iznosu od 3.883,49 €, pa višak prihoda koji se prenosi u 2024. godinu iznosi 6.024,84 €.

**OPĆI DIO – RAČUN PRIHODA I RASHODA**

**Izvršenje prihoda prema ekonomskoj klasifikaciji**

Ukupni prihodi poslovanja u 2023. godini ostvareni su u iznosu od 1,027.264,25 € što iznosi 96% u odnosu na plan.

U odnosu na isto razdoblje prethodne godine povećanje iznosi 18% odnosno 157.041,63 €.

U obračunskom razdoblju ostvareni su prihodi poslovanja kako slijedi:

**Skupina 63 – Pomoći od subjekata unutar općeg proračuna** – obuhvaćaju prihode ostvarene od Ministarstva znanosti i obrazovanja u iznosu od 932.461,64 € što iznosi 96**%** prihoda u odnosu na plan, a 21% ili 162.398,79 € više u odnosu na prethodnu godinu prvenstveno zbog povećanja izdataka za plaće (zbog povećanja osnovice), povećanja naknada zaposlenicima, te Odluke Vlade RH o plaćanju prehrane za sve učenike iz državnog proračuna.

Na tekuće pomoći od Ministarstva otpada iznos od 931.598,27 €, dok 863,37€ otpada na kapitalne pomoći (sredstva za nabavu lektire i višegodišnjih udžbenika za učenike ).

U okviru tekućih pomoći ostvareni su prihodi za plaće – 814.022,46 €, za materijalna prava zaposlenih 66.032,34 € prihodi za nabavu menstrualnih higijenskih potrepština u iznosu od 441,94 €, prihodi za prehranu učenika u iznosu od 36.445,94 €, prihodi za radne udžbenike za učenike – 9.063,01 €, prihodi za plaćanje naknade za nezapošljavanje invalida – 1.804,43 €, dnevnice i prijevoz na terensku nastavu – 788,15 € te prihodi za projekt „Igraonica u šumi“ – 3.000,00 €.

Prihodi iz proračuna JLS ostvareni su u ukupnom u iznosu od 5.150,45 €, od čega je:

* 3.359,17 € ostvareno iz proračuna općine Radoboj (dug za prehranu učenika i financiranje rada PUN do 06/2023.). Ovi prihodi manji su u odnosu na prethodnu godinu jer je u 2022.g. općina financirala NTC tečaj za učitelje škole.
* 1.791,28 € ostvareno je iz proračuna grada Krapine za financiranje rada pomoćnika u nastavi od 10/2023.

**Skupina 64 – Prihodi od imovine**

Na ovoj skupini evidentiraju se prihodi od kamata na depozite po viđenju – sredstva na računu škole.

U obračunskom razdoblju ovi prihodi su ostvareni u neznatnom iznosu budući da na računu škola tijekom godine nije imala značajna financijska sredstva.

**Skupina 65 – Prihodi po posebnim propisima**

U prihodima po posebnim propisima evidentirane su uplate učenika za školsku kuhinju za mjesec prosinac 2022. godine – 2.152,30 €, te uplate učenika za izlete, terensku nastavu i druge izvannastavne aktivnosti – 8.545,00 €, te uplate učenika za osiguranje od nezgode – 895,00 €. Ostvarenje u odnosu na plan iznosi 117% budući da je u 12/2023. g. realizirana terenska nastava u Zagreb, te su ostvareni prihodi od uplata učenika za prijevoz na terensku nastavu koji nisu bili planirani u financijskom planu.

Ostvarenje ovih prihoda je za 66% manje u odnosu na prethodnu godinu jer u 2023.g. nisu ostvareni prihodi od uplata učenika za školsku kuhinju jer se od 2023.g. prehrana učenika u cijelosti financira iz državnog proračuna.

**Skupina 66 – Prihodi od prodaje robe i pruženih usluga i donacija**

Prihodi od prodaje robe obuhvaćaju prihode od prodaje proizvoda učeničke zadruge – 357,00 € i prihode od prodaje otpadnog papira u iznosu od 16,60 €.

Prihodi od pruženih usluga obuhvaćaju prihode od najma školske sportske dvorane u iznosu od 3.573,79 €. Planiranje je izvršeno u odnosu na ranija razdoblja, a interes za najam je bio nešto manji od planiranog pa realizacija iznosi 87%.

Prihodi od donacija – ostvareni su u ukupnom iznosu od 4.555,74 €. Na tekuće donacije otpada 78,90 € (donacija sportske opreme od Sportskog saveza K-Z županije). Kapitalne donacije u iznosu od 4.476,84 € (donacija namještaja za PŠ Jazvine od Društva Naša djeca Radoboj – 3.603,69 €, te donacija knjiga od izdavačke kuće Alfa – 434,10 €). Krajem godine od fizičke osobe dobivena je donacija perilice suđa vrijednosti 439,05 €, pa je realizacija nešto veća od plana.

**Skupina 67 – Prihodi od nadležnog proračuna**

Prihodi od nadležnog proračuna ostvareni su iz dva izvora:

1. Izvorna sredstva županije – 29.715,72 € što iznosi 77% u odnosu na plan. Razlog tome je što je iz ovog izvora bilo planirano financiranje rada pomoćnika u nastavi, od 09/2023., što nije ostvareno jer se financiranje vršilo iz gradskog proračuna. Ostvarenje je 23% veće u odnosu na prethodnu godinu jer je zbog nedostatka DEC sredstava dio materijalno-financijskih rashoda financiran iz izvornih sredstava županije.
2. DEC sredstva – sredstva za pokriće svih materijalno – financijskih rashoda poslovanja u iznosu od 39.593,00 €.

U prvom polugodištu 2023. g. utrošena su gotovo sva sredstva za navedene rashode – planirani prihodi ostali su na razini 2022. godine, a izdaci su znatno veći zbog velikog povećanja cijena robe i usluga, prvenstveno plina.

**Skupina 72 – Prihodi od prodaje nefinancijske imovine**

U izvještajnom razdoblju ovi prihodi nisu ostvareni. Prihodi ostvareni prethodne godine odnose se na prihode od prodaje stanova na kojima postoji stanarsko pravo, a prodani su na otplatu. Otplata je u cijelosti završila početkom 2022. godine.

**Skupina 92 – Višak prihoda preneseni**

Na ovoj skupini evidentiran je višak prihoda poslovanja iz prethodne i ranijih godina u ukupnom iznosu od 9.908,33 €. Pretežiti dio viška nalazi se na izvoru Vlastiti prihodi – 8.218,80 € (najam i prodaja proizvoda uč. zadruge, prodaja otpadnog papira). Na izvor Posebne namjene otpada– 1.689,53 € (neutrošena sredstva od uplate učenika za šk. kuhinju, sportske praznike i sl. ).

**Izvršenje rashoda prema ekonomskoj klasifikaciji**

Rashodi poslovanja u razredu 3 obuhvaćaju rashode za zaposlene, te materijalno – financijske rashode poslovanja.

**Skupina 31 – Rashodi za zaposlene**

U skupini 31 evidentirani su rashodi za plaće i ostali rashodi za zaposlene.

Ovi rashodi financirani su iz nekoliko izvora i imaju najveći udio u strukturi ukupnih rashoda – gotovo 83%.

Najveći dio rashoda za plaće i naknade financira se iz izvora 5.2.1. Ministarstvo -850.313,85 €

Rad pomoćnika u nastavi u šk. godini 2022/23. financiran je u omjeru 50:50% iz izvornih sredstava županije i općine Radoboj, dok je od 10/2023. rad pomoćnika u nastavi u 100%-tnom iznosu financiran iz proračuna grada Krapine. Ukupni rashodi za rad PUN iznose 3.683,90 €.

**Skupina 32 – Materijalni rashodi**

U skupini 32 evidentirane su naknade troškova zaposlenima (službena putovanja, naknade za prijevoz na posao i s posla, izdaci za stručno usavršavanje zaposlenika i sl.) – iznos od 33.548,04 €, izdaci za materijal i energiju (uredski i materijal za nastavu, materijal za održavanje, namirnice za školsku kuhinju i sl.) – 90.497,26 €, izdaci za usluge telefona, pošte, prijevoza, usluge održavanja, komunalne, računalne zdravstvene, intelektualne i slične usluge – 21.912,78 €, te ostali nespomenuti rashodi poslovanja (premije osiguranja, članarine, reprezentacija), izdaci za pristojbe i naknade, te ostali nespomenuti rashodi poslovanja u iznosu od 10.044,53 €.

U odnosu na prethodnu godinu manji su izdaci za stručno usavršavanje zaposlenika (u 2022. financiran NTC tečaj za učitelje). Izdaci za materijal i sirovine – namirnice gotovo su 96% veći u odnosu na prethodnu godinu zbog povećanja cijene obroka po učeniku po danu – financira Ministarstvo.

Znatno su povećani i izdaci za energente zbog znatnog povećanja cijena uz zadržavanje potrošnje na jednakoj razini.

Povećanje ostalih nespomenutih rashoda poslovanja u odnosu na prethodnu godinu vezano je za realizaciju terenskih nastava za učenike.

Rashodi iz ove skupine financirani su iz slijedećih izvora:

1.1. Opći prihodi i primici – izvorna sredstva K-Z županije – 24.426,68 € (naknade troškova zaposlenima - natjecanja, rashodi za uredski i ostali materijal i energiju, rashodi za usluge telefona, održavanja, komunalne usluge, licence, ugovori o djelu – građanski odgoj i e-tehničar, premije osiguranja i sl.)

 1.3. Decentralizacija – 39.253,82 € (naknade troškova za zaposlene, rashodi za materijal i energiju, rashodi za usluge telefona, pošte, prijevoza, održavanja, komunalne usluge, licence, premije osiguranja i sl.)

3.1. Vlastiti prihodi – 4.513,27 € (materijal za čišćenje, za nastavu, za održavanje, energenti – plin)

4.3.1. Posebne namjene – 12.837,60 € (izdaci za materijal, sitni inventar, usluge prijevoza, ostali rashodi – izleti, terenska nastava i sl.)

5.2.1. Ministarstvo – 73.287,49 € (izdaci za prijevoz na posao, prijevoz na terensku nastavu, naknada za nezapošljavanje invalida).

**Skupina 34 – Financijski rashodi**

Prema ekonomskoj klasifikaciji tu se evidentiraju naknade za bankarske usluge i usluge platnog prometa te izdaci za zatezne kamate. Realizacija iznosi 648,86 € što je nešto su više u odnosu na plan i prethodnu godinu zbog povećanja cijena bankarskih usluga. Ovi rashodi financirani su dijelom iz DEC sredstava i iz izvornih sredstava Županije.

**Skupina 37 Naknade građanima i kućanstvima iz proračuna**

U okviru ove skupine evidentirani su izdaci za radne udžbenike za učenike u iznosu od 9.063,01 €.

**Skupina 38 Ostali rashodi**

Na ovoj skupini evidentirani su, prema uputi, izdaci za nabavu menstrualnih higijenskih potrepština za učenice škole u iznosu od 441,94 €.

U razredu 4 evidentirani su rashodi za nabavu nefinancijske imovine.

**Skupina 42- Rashodi za nabavu proizvedene dugotrajne imovine**

Na podskupini 422 - iznos od 4.734,98 €, evidentirana je donacija namještaja i donacija i nabava opreme za potrebe školske kuhinje.

Na podskupni 424 Knjige u iznosu od 1.417,53€, evidentirana je donacija knjiga za školsku knjižnicu 434,10 €, nabavljena lektira– 303,00 € i višegodišnji udžbenici za učenike koji su financirani od strane Ministarstva znanosti i obrazovanja.

U okviru dodatnih ulaganja na građevinskim objektima- skupina 451- evidentirani su izdaci vezani uz izradu projektno-tehničke dokumentacije za dogradnju škole u iznosu od 3.125,00 €.

**OPĆI DIO – PRIHODI I RASHODI PREMA IZVORIMA FINANCIRANJA**

Prikazani su prihodi i rashodi prema izvorima financiranja i podaci o prenesenom višku/manjku iz prethodne godine.

Najveći udio otpada na prihode, a time i rashode iz izvora Pomoći - Ministarstvo budući da se iz ovog izvora osiguravaju sredstva za plaće i ostale rashode za zaposlene, sredstva za prehranu učenika, te sredstva za udžbenike za učenike škole – ostvarenje cca 96% u odnosu na plan. Na kraju izvještajne godine na izvoru Ministarstvo evidentiran je manjak prihoda u iznosu od 1.508,02 €. Radi se o tzv. metodološkom manjku budući da su sredstva za prehranu učenika za mjesec prosinac i sredstva za stručni ispit knjižničara doznačena u mjesecu siječnju 2024. godine. Krajem izvještajne godine doznačen je iznos od 3.000,00 € za projekt Igraonica u šumi koji će biti realiziran u 2024. godini.

Drugo mjesto gledajući udio u ukupnim prihodima zauzimaju prihodi iz izvora Opći prihodi i primici, a obuhvaćaju izvorna i DEC sredstva ostvarena od Krapinsko-zagorske županije iz kojih se podmiruje najveći dio materijalno-financijskih rashoda škole – ostvarenje 93% u odnosu na plan.

Zatim slijede Prihodi za posebne namjene (uplate učenika za izlete, terensku nastavu, premije osiguranja od nezgode, prehrana u školskoj kuhinji – dug iz 2022. g.). Ostvarenje ovih prihoda i rashoda najvećim dijelom vezano je uz realizaciju Godišnjeg plana i programa rada škole i školskog kurikuluma. Dio rashoda na ovom izvoru financiranja u iznosu od 1.689,53 € financiran je iz viška prihoda prethodne godine.

U odnosu na prethodnu godinu, u 2023.g. ostvareni su zamjetno veći prihodi i iz izvora Donacije.

Prihodi iz izvora Vlastiti prihodi realizirani su u manjem iznosu u odnosu na plan - 70%, zbog manjeg interesa za najam školske sportske dvorane i nešto manjih prihoda od prodaje proizvoda učeničke zadruge. Manjak prihoda nad rashodima na ovom izvoru financiran je iz viška prihoda prethodne godine u iznosu od 685,94 €.

**OPĆI DIO – RASHODI PREMA FUNKCIJSKOJ KLASIFIKACIJI**

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.

Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912- Osnovno obrazovanje.

Dodatne usluge u obrazovanju iskazane na ovoj poziciji u iznosu od 44.730,76 € obuhvaćaju izdatke za prehranu učenika.

Izvršenje u odnosu na plan iznosi 98%, odnosno 196% u odnosu na prethodnu godinu iz razloga što se prehrana učenika od ove kalendarske godine financira iz izvora Ministarstvo u iznosu od 1,33 € po učeniku što je znatno više u odnosu na cijenu obroka kad se prehrana učenika financirala od uplata roditelja.

 **OPĆI DIO – RAČUN FINANCIRANJA PREMA EKONOMSKOJ KLASIFIKACIJI I IZVORIMA FINANCIRANJA**

Budući da škola nema primitaka od financijske imovine i zaduživanja, niti izdataka za financijsku imovinu i otplate zajmova u ovom izvještaju nema iskazanih podataka.

**STANJE NOVČANIH SREDSTAVA**

Stanje novčanih sredstava na žiro-računu škole 01.01.2023. iznosilo je 16.331,27 €.

Stanje novčanih sredstava na žiro računu škole na dan 31.12.2023. iznosilo je 12.869,71 €.

1. **OBRAZLOŽENJE POSEBNOG DIJELA IZVJEŠTAJA O OSTVARENJU FINANCIJSKOG PLANA**

**Rashodi prema ekonomskoj klasifikaciji, izvorima, programima i aktivnostima**

**Program 1000 – Osnovno obrazovanje – zakonski standard**

***Izvor financiranja 1.3. Decentralizacija***

Osnovni cilj: osiguranje materijalnih uvjeta za kvalitetno obrazovanje učenika i poboljšanje kvalitete rada zaposlenika.

Program obuhvaća financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge održavanja objekata i opreme, komunalne i slične usluge, te ostalih nespomenutih izdataka koji se pojavljuju u radu škole.

Iz ovog izvora financiran je najveći dio materijalno-financijskih rashoda škole.

Ukupni rashodi poslovanja iz decentraliziranih sredstava ostvareni su u iznosu od 39.593,00 €. Planirana sredstva ostala su na razini 2022. godine, dok su izdaci za materijalno financijske rashode koji se financiraju iz ovog izvora znatno porasli – najviše izdaci za plin, zbog znatnog povećanja cijena.

Iz navedenih razloga – nedostatka sredstava nisu planirani niti ostvareni rashodi za nabavu nefinancijske imovine.

**Program 1003 – Dopunski nastavni i van nastavni programi škola i obrazovnih institucija**

**Aktivnost 102000 – Dopunski nastavni i van nastavni programi škola i obrazovnih institucija**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: osiguranje kvalitetnijih uvjeta za odgoj i obrazovanje svih učenika

Program obuhvaća financiranje izdataka za rad pomoćnika u nastavi (bruto plaća, ostali rashodi za zaposlene, prijevoz na posao, doprinosi na plaće do 09/23.) u iznosu od 1.992,68 € i izdataka nastalih provedbom učeničkih natjecanja (službena putovanja, namirnice i sl.) u iznosu od 564,75 €.

**Aktivnost 102006 – Program građanskog odgoja u školama**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: Građanski odgoj značajno pridonosi i uspješno promiče nenasilje, toleranciju i solidarnost.

Provedba građanskog odgoja realizira se temeljem ugovora o djelu sa djelatnicom škole. U izvještajnom razdoblju ovi izdaci iznose 437,91 € - realizacija 73% - ovisi o broju odrađenih sati – plan 35 sati za školsku godinu, koja se ne poklapa sa kalendarskom.

**Kapitalni projekt 104000 – Dopunska sredstva za izgradnju, dogradnju i adaptaciju škola**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: Poboljšanje uvjeta rada i prelazak na jedno smjensku nastavu

Projekt obuhvaća izdatke vezane za izradu projektno-tehničke dokumentacije za dogradnju škole.

Realizacija – 3.125,00 € - 100% u odnosu na plan. Prethodne godine nije bilo ove vrste izdataka.

**Tekući projekt: Dopunska sredstva za materijalne rashode i opremu škola**

***Izvor financiranja 1.1. Opći prihodi i primici – dopunska sredstva K-Z županije***

Osnovni cilj: osiguranje kvalitetnih uvjeta i pomoć u održavanju i korištenju informatičke opreme

Iz dopunskih sredstava za materijalne rashode i opremu škola financirani su slijedeći izdaci:

* rad e-tehničara – izdaci iznose 1.146,24 € (realizira se putem ugovora o djelu sa vanjskim suradnikom prema cijeni sata i maksimalnom broju sati tjedno određenom od strane K-Z županije)
* hitne intervencije – usluge održavanja – popravak kvara na sustavu centralnog grijanja – iznos od 2.229,75 €
* pomoć za pokriće materijalno-financijskih rashoda poslovanja (zbog nedostatka DEC sredstava – iznos od 18.205,36 €.

**Tekući projekt: Zalogajček 7**

**Izvor financiranja 1.1. Opći prohodi i primici – dopunska sredstva K-Z županije**

Osnovni cilj: Osiguranje besplatne prehrane učenika slabijeg imovinskog stanja

U okviru ovog projekta iskazani su i izdaci za namirnice za prehranu učenika kroz projekt Zalogajček 7 u iznosu od 2.013,91 €. Ciljevi projekta ostvareni su u potpunosti. Projekt je završen u 06/2023. g.

**Aktivnost 102001 Financiranje – ostali rashodi OŠ**

***Izvor financiranja 2.1.1. Donacije***

Osnovni cilj: Poboljšanje materijalnih uvjeta rada škole

U izvještajnom razdoblju ostvarene su donacije u iznosu od 4.555,74 €. Realizacija 110% u odnosu na plan.

Donacija sportske opreme od Županijskog sportskog saveza klasificirana je kao sitni inventar i evidentirana na računu 3225 u iznosu od 78,90 €.

Na računu 4221 evidentirana je donacija školskog namještaja u iznosu od 3.603,69 € od Društva Naša djeca Radoboj i donacija perilice suđa vrijednosti 439,05 €.

Dobivena je i donacija knjiga – lektire za školsku knjižnicu od izdavačke kuće Alfa, d.d. u iznosu od 434,10 € koja je evidentirana na računu 4241.

***Izvor financiranja 3.1.1. Vlastiti prihodi***

Osnovni cilj: osiguranje dodatnih sredstava za poboljšanje uvjeta rada i pokriće rashoda nastalih ostvarivanjem ove vrste prihoda

Iz ovog izvora u izvještajnom razdoblju financirani su: na skupini 32 - materijalni rashodi- izdaci za službena putovanja – iznos od 112,05 € – vezano za rad učeničke zadruge, izdaci za materijal za nastavu i materijal za čišćenje u iznosu od 524,06 €, dio izdataka za energente – plin – 3.079,82 €, materijal i usluge održavanje zgrada i opreme – 729,28 € članarine i ostale izdatke vezane za rad učeničke zadruge u ukupnom iznosu od 68,06 €. Rashodi u iznosu od 685,94 € financirani su iz viška prihoda prethodne godine.

***Izvor financiranja 4.3.1. Posebne namjene***

Osnovni cilj: povećanje kvalitete odgoja i obrazovanja

Na izvoru financiranja posebne namjene evidentirani su ukupni rashodi u iznosu od 13.529,84 € i to 2.054,71 € za nabavu materijala, 4.725,93 € za usluge prijevoza učenika na razne oblike izvan učioničke nastave, 1.066,93 € za kontrolu higijenske ispravnosti hrane i zdravstvene preglede djelatnica koje rade u školskoj kuhinji, 6.056,96 € utrošeno je za učeničke izlete i ekskurzije, te 692,24 € za nabavu opreme. Izdaci za namirnice više se na evidentiraju na ovom izvoru pa izvršenje iznosi manje od 1% (evidentirane su ostale potrepštine za školsku kuhinju, budući da Ministarstvo financira isključivo namirnice).

Dio izdataka na ovom izvoru u iznosu od 1.689,53 € financiran je iz prenesenog viška prethodne godine.

***Izvor financiranja 5.2.1. Ministarstvo***

Osnovni cilj: financiranje izdataka za zaposlene, prehrane učenika i nabava udžbenika za učenike

Rashodi poslovanja u razredu 3 u 2023. g. evidentirani su u iznosu od 933.969,66 € što iznosi 97% u odnosu na plan.

Realizacija rashoda za zaposlene – skupina 31 iznosi 850.313,85 € i iznosi 96% plana (do kraja godine nije zaposlena zamjena za stručnog suradnika).

Na podskupini 311 evidentirani su izdaci za plaće za redovan rad, prekovremeni rad i posebne uvjete rada.

Na podskupini 312 evidentirani su ostali izdaci za zaposlene (jubilarne nagrade, pomoći, darovi djeci, regres, božićnica). Ostvarenje ovih izdataka je u okviru plana.

Na skupini 321 Naknade troškova zaposlenima najveći dio rashoda otpada na naknade za prijevoz na posao – 29.740,95 €, naknade za službena putovanja 98,15 €, te rashodi za stručno usavršavanje – stručni ispit knjižničara - 325,17 €.

Na podskupini 322 evidentirani su izdaci za namirnice za prehranu učenika u iznosu od 40.628,79 € - prethodne godine ovi izdaci iskazani su u okviru izvora Posebne namjene budući da su troškove prehrane financirali roditelji.

U okviru podskupine 323 Usluge prijevoza evidentirani su izdaci za prijevoz učenika na terensku nastavu koji financira Ministarstvo – iznos od 690,00 €.

Na podskupini 329 Ostali nespomenuti rashodi poslovanja u iznosu od 1.804,43 € evidentirana je naknada za nezapošljavanje određenog broja osoba sa invaliditetom – realizacija ovisi o broju zaposlenih na zadnji dan u mjesecu.

Na skupini 372 Ostale naknade građanima i kućanstvima iz proračuna evidentirani su radni udžbenici za učenike u iznosu od 9.063,01 €

Na podskupini 381 – Tekuće donacije evidentirani su izdaci za nabavu menstrualnih higijenskih potrepština za učenice u iznosu od 441,94 €.

Prethodne godine ovi izdaci nisu ostvareni.

Na skupini 424 – Knjige evidentirani su nabavljeni višegodišnji udžbenici za učenike i knjige za školsku knjižnicu za koje sredstva osigurava Ministarstvo. Na ovoj skupini izvršenje je manje u odnosu na plan jer je u konačnici nabavljeno više radnih udžbenika za učenike, a manje višegodišnjih, pa je kod radnih udžbenika ostvarenje nešto veće u odnosu na plan.

***Izvor financiranja 5.4.1. JLS – Općina Radoboj i grad Krapina***

Osnovni cilj: pomoć kod financiranja rada pomoćnika u nastavi

Ukupni izdaci na ovom izvoru financiranja evidentirani su u iznosu od 5.150,45 €, a odnose se na izdatke za plaću, prijevoz na posao i ostale naknade za rad pomoćnice u nastavi – općina je financirala 50% troškova do lipnja 2023.g. i dugovanje iz 2022. g. za prehranu učenika slabijeg imovinskog stanja- iznos od 3.359,17 €.

Od 10/2023. troškove rada pomoćnice u nastavi financira grad Krapina u 100%-tnom iznosu – 1.791,28 €.

***Izvor financiranja 7.1.1. Prihodi od prodaje nefinancijske imovine***

Osnovni cilj: poboljšanje uvjeta rada kroz nabavu dugotrajne imovine

U 2023. godini rashodi na ovom izvoru financiranja nisu planirani niti ostvareni budući da nisu niti planirani prihodi na ovom izvoru. Iz sredstava od prodaje stanova u pravilu su nabavljane knjige za školsku knjižnicu, ali budući da je otplata stanova završila početkom 2022. godine, ove godine nisu ostvareni niti prihodi niti rashodi.

 **IV. POSEBNI IZVJEŠTAJI**

1. **Izvještaj o zaduživanju na tržištu novca i kapitala**

U 2023. g. škola se nije zaduživala na tržištu novca i kapitala.

1. **Izvještaj o korištenju sredstava EU**

U izvještajnom razdoblju škola nije koristila sredstva EU.

1. **Izvještaj o danim zajmovima i potraživanja po danim zajmovima**

U izvještajnom razdoblju škola nije davala zajmove pa nema niti iskazanih potraživanja po toj osnovi.

1. **Izvještaj o stanju potraživanja i dospjelih obaveza, te o stanju potencijalnih obaveza po** **osnovi sudskih sporova.**

Na dan 31.12.2023. godine škola ima iskazana potraživanja u iznosu od 3.643,89 €, a odnose se na potraživanja za povrat bolovanja na teret HZZO-a.

Na dan 31.12.2023. godine škola nema dospjelih obaveza. Iznos od 91.038,50 € odnosi se na nedospjele obaveze i to: obaveze za plaće i prijevoz na posao za zaposlene za mjesec prosinac u iznosu od 80.549,73 €, koje dospijevaju u siječnju 2024. godine, obaveze za materijalne rashode poslovanja u iznosu od 6.844,88 €, a koje također dospijevaju u siječnju 2024.g., te međusobne obaveze proračunskih korisnika (refundacija bolovanja HZZO) u iznosu od 3.643,89 €.

 Škola nema sudskih sporova u tijeku, pa nema niti potencijalnih obaveza po osnovi istih.

1. **Izvještaj o danim jamstvima i plaćanjima po protestiranim jamstvima**

U 2023.g. škola nije davala jamstva i nije imala plaćanja po protestiranim jamstvima.

 Ravnateljica: Predsjednica Šk. odbora:

 Dijana Šalković Kristina Husarek